**ΒΙΟΓΡΑΦΙΚΟ**

Ο Νικόλαος Πολύζος είναι Καθηγητής, στη Διοίκηση και Οργάνωση Υπηρεσιών Υγείας, στο Τμήμα Ιατρικής, Δημοκρίτειο Πανεπιστήμιο Θράκης, και προσωρινός Πρόεδρος του Τμήματος Νοσηλευτικής. Διδάσκει στο προπτυχιακό πρόγραμμα σπουδών στο Τμήμα Ιατρικής Πολιτική Υγείας και Διοίκηση Υπηρεσιών Υγείας, και στα μεταπτυχιακά προγράμματα αντίστοιχα, καθώς και στο Τμήμα Νοσηλευτικής Διοίκηση και Οικονομικά Υγείας. Είναι συνυπεύθυνος και στο (δια ιδρυματικό) ΠΜΣ «Διοίκηση Υπηρεσιών Υγείας και Κοινωνικής Φροντίδας» (ΑΠΘ με ΔΠΘ) Διοίκηση και Πολιτική Υγείας.

Έχει διατελέσει επιστημονικός συνεργάτης του ΠΟΥ, της ΕΕ και του Ευρωπαϊκού Κοινοβουλίου, καθώς και αξιολογητής άρθρων σε διεθνώς αναγνωρισμένα επιστημονικά περιοδικά.

Επίσης, είναι μέλος στην Εθνική Επιτροπή Εμπειρογνωμόνων Δημόσιας Υγείας.

Για την συνεισφορά του στο πεδίο έχει βραβευθεί/διακριθεί από το Health Care Business Awards 2018, για το ερευνητικό έργο στο Τμήμα Κοινωνικής Διοίκησης και Πολιτικής Επιστήμης του ΔΠΘ.

Στα ερευνητικά του/της ενδιαφέροντα περιλαμβάνονται η Διοίκηση Υπηρεσιών Υγείας, η Πολιτική Υγείας και τα Οικονομικά Υγείας.

Σπούδασε Πολιτική Επιστήμη και Δημόσια Διοίκηση στο ΕΚΠΑ, MSc in Health Planning and Financing στο LSE, και έλαβε Διδακτορικό στη Διοικητική και Οικονομική Επιστήμη (Αποδοτικότητα Νοσοκομείων) από το ΕΚΠΑ.

Εργάστηκε για 24 έτη σε υπηρεσίες υγείας (μεταξύ αυτών γενικός διευθυντής και διοικητής νοσοκομείων) με κατάληξη τη Γενική Γραμματεία του Υπουργείου Υγείας της Ελλάδας και τη Γενική Διεύθυνση Κρατικών Υπηρεσιών Υγείας στη Κύπρο.

Διαθέτει 25ετή διδακτική εμπειρία με τα τελευταία 20 έτη σε μόνιμη θέση σε ελληνικά ΑΕΙ.

Έχει ολοκληρώσει 20 ερευνητικά έργα, 15 ως επιστημονικός υπεύθυνος, τη τελευταία 15ετία. Είναι επιστημονικός συνεργάτης σε πρόγραμμα HORIZON 2020.

Συμμετείχε ενδεικτικά σε σημαντικά ερευνητικά έργα [Οργάνωση και Χρηματοδότηση ΕΟΠΥΥ και ΠΦΥ, Αξιολογήσεις στο φάρμακο, Ανθρώπινο δυναμικό στην Υγεία (καταγραφή και μοντέλο αναγκών), Αποδοτικότητα και Σχεδιασμός Νοσοκομείων, κ.α.] και από το 2019 ως το 2022 διεκπεραίωσε την αξιολόγηση της χρηματοδότησης των νοσοκομειακών φαρμάκων και της ηλεκτρονικής εξωνοσοκομειακής συνταγογράφησης.

Έχει δημοσιεύσει βιβλία 4 (μονογραφίες) και 10 (συλλογικούς τόμους), 80 άρθρα σε επιστημονικά περιοδικά με κριτές, κ.α., στο πεδίο Διοίκησης, Πολιτικής και Οικονομικών Υγείας.

Αναλυτικό βιογραφικό: στην ιστοσελίδα του Τμήματος της Ιατρικής.

Επικοινωνία: e-mail: npolyzos@med.duth.gr